Փաստաբանը Լինքոլնով

Փաստաբանը Լինքոլնով (անգլ.՝ The Lincoln Lawyer), ռեժիսոր Բրեդ Ֆուրմանի դետեկտիվը, որը թողարկվել է 2011 թվականին։ Մայքլ Քոնելիի համանուն վեպի էկրանավորումն է։


== Սյուժե ==
Հաջողակ փաստաբան Միկի Հոլերը (Մեթյու Մակքոնահի) հաճախ է իր հասցեին կշտամբանք լսում քննիչներից ու դատախազներից, որ նրա պատճառով հանցագործներն ազատության մեջ են։ Նա հետևում է իր հոր` Միկի Հոլերի, մասնագիտական հավատամքին, ըստ որի պաշտպանության մեջ ամենակարևորը անմեղ մարդու դատապարտումը թույլ չտալն է։ Ծանոթ ոստիկանը նրան է հանձնում անշարժ գույքի գործակալ Լուիս Ռուլեի (Ռայան Ֆիլիպ) գործը, որին մեղադրում են մարմնավաճառ Ռեջինա Կամպոյին (Մարգարիտա Լևիևա) դաժանորեն ծեծելու համար։ Հարուստ Ռուլեն աշխատում է իր մոր` Մերի Վինձորի (Ֆրենսիս Ֆիշեր) ընկերությունում և մերժում է աղջկան ծեծելու փաստն ու պնդում, որ Կամպոն ինքն է հարձակվել նրա վրա։
Բանտարկված Ռուլեին ազատ են արձակում 1 միլիոն գրավի դիմաց և ոտքին ամրացում են էլեկտրոնային սրնքակալ-դիտորտ։ Մեղադրող կողմն ունի Ռուլեի արյունոտ դանակը, սական Հոլերը վստահ չէ, որ իր հաճախորդը մեղավոր է։ Հետո նա հասկանում է, որ ավելի վաղ Ռուլեն սպանել է մեկ այլ մարմնավաճառի, որի համար ցմահ բանտարկության է դատապարվել նրա մեկ այլ հաճախորդ` Խեսուս Մարտինեսը (Մայքլ Պենյա)։ Մարտինեսը ժխտում էր իր մեղքը, սակայն Հոլերը չէր հավատացել նրան և ստիպել էր ընդունել մեղքը` մահապատժից խուսափելու համար։ Հոլերն իր մտորումները կիսում է ազնիվ հետաքննիչ Ֆրենկ Լևինի (Ուիլյամ Մեյսի), սակայն չի կարող դիմել օրինապահ մարմիններին` դատապաշտպանի գաղտնիության սկզբունքի պատճառով։ Տուն վերադառնալով` Հոլերն այնտեղ տեսնում է Ռուլեին, որը խոստովանում է սպանությունն ու սպառնում է փաստաբանին վնասել նրա դստերը։ Առավոտյան Հոլերն իմանում է, որ Լևինը, որը Ռուլեի մեղավորության ապացույցներ էր գտել, սպանված է Հոլերի զենքով, որը պատկանում էր նրա հորն ու իր տնից գողացվել էր Ռուլեի կողմից։
Դատարանում Հոլերը պաշտպանում է իր հաճախորդին, և դատավճիռը կայացվում է։ Սակայն դատապաշտպանը Ռուլեի վրա մեղադրանք բարդելու միջոց է գտնում։ Վերջինիս դեմ ցուցմունք է տալիս բանտախցում նրա հետ ծանոթացած մի բանտարկյալ, ըստ որի Ռուլեն պարծեցել էր, թե ինքն է ծեծել մարմնավաճառուհուն, իսկ դրանից առաջ էլ սպանել մեկ ուրիշին։ Դատարանում պարզվում է, որ դատապարտյալը` Կոռլիսը (Շի Ուինգհեմ) կեղծ ցուցմունք է տալիս, սակայն դատարանում ներկա քննիչն ու դատախաղը հասկանում են, թե ինչ սպանության մասին է խոսքը։ Ռուլեին ազատում են մարմնավաճառուհու վրա հարձակվելու մեղադրանքից, սակայն նրան կրկին ձերբակալում են դատարանի դահլիճում` սպանության մեղադրանքով։ Կրկին գրավով ազատ արձակված Ռուլեն գնում է Հոլերի նախկին կնոջ ու դստեր տուն, սակայն այնտեղ նրան է սպասում զինված Հոլերը։ Հոլերի հաճախորդի ընկերներ բայքերները ծեծում են Ռուլեին։ Հոլերը տուն է վերադառնում, որտեղ նրան սպասում է Մերի Վինձորը, որը խոստովանում է Լևինի սպանության մեղքը։ Նա կրակում է փաստաբանի վրա, իսկ թեթև վիրավորված Հոլերը պատասխան կրակոցով սպանում է Վինձորին։
Խեսուս Մարտինեսն արդարացվում է, իսկ Ռուլեին դատապարտում են մահապատժի։


== Դերերում ==


== Արձագանքներ ==
Համանուն վեպի հեղինակ Մայքլ Քոնելին 2010 թվականին դիտելով ֆիլմի նախնական տարբերակը` շատ գոհ է եղել էկրանավորումից։ 40 միլիոն դոլար բյուջեով ֆիլմը հավաքել է 85 միլիոն դոլար, որից 55 միլիոնը միայն` ամերիկյան կինոսրահներից։
«Փաստաբանը Լինքոլնով» ֆիլմը 83 % դրական գրախոսականներ ու 85 % դրական արձագանքներ է ստացել Rotten Tomatoesի հանդիսատեսի կողմից։ Կինոքննադատ Ռոջեր Էբերթը ևս դրական է գնահատել ֆիլմը` 4 աստղից տալով 3 աստղ։


== Ծանոթագրություններ ==


== Արտաքին հղումներ ==
«Փաստաբանը Լինքոլնով»(անգլ.) ֆիլմը Rotten Tomatoes կայքում
«Փաստաբանը Լինքոլնով»(անգլ.) ֆիլմը Internet Movie Database կայքում
«Փաստաբանը Լինքոլնով»(անգլ.) ֆիլմը Allmovie կայքում:
«Փաստաբանը Լինքոլնով»(անգլ.) ֆիլմը Box Office Mojo  կայքում